BBL ถอดจาก MSCI Global Standardโบรกฯชี้กดดันราคาหุ้นระยะสั้นแนะสะสม
BBL คาดการที่ถูกถอดจาก MSCI Global Standard จะเป็นเพียงผลกระทบเชิงจิตวิทยากระทบต่อราคาหุ้นในระยะสั้นงแนะนำเริ่มสะสมหุ้นหลังวันที่ 14 ธ.ค. และเรายังคงเป็น Top pick อันดับ 2 ที่ TP16F 208 บาท/หุ้น
15 ธ.ค. 2558

บล.โนมูระ พัฒนสิน ระบุในบทวิเคราะห์ (15 ธ.ค.) ว่า ธนาคารกรุงเทพ จำกัด (มหาชน) หรือ BBL คาดการที่ถูกถอดจาก MSCI Global Standard จะเป็นเพียงผลกระทบเชิงจิตวิทยากระทบต่อราคาหุ้นในระยะสั้น โดยการปรับครั้งนี้ถูกประกาศเมื่อวันที่ 11 ธ.ค. และะมีผลวานนี้( 14 ธ.ค.) ซึ่งคาดสาเหตุจากการถือหุ้นของ Thai NVDR ใน BBL อยู่ในปริมาณใกล้เคียงอัตราที่ได้รับอนุญาตโดยธปท.ทำให้นักลงทุนต่างประเทศไม่สามารถซื้อหุ้น BBL ได้ และคาดจะมีแรงขายหุ้น BBL ออกมาราว 10.08 ล้านหุ้น
จากการตรวจสอบการซื้อขายหุ้น BBL ของ NVDR พบว่า NVDR เริ่มมีเพียงธุรกรรมการขายเพียงอย่างเดียวมาตั้งแต่วันที่ 27 พ.ย. และมีธุรกรรมการขายสูงสุดในวันที่ 11 ธ.ค. ถึง 3.98 ล้านหุ้น และคาดมีแรงขายหุ้นจาก NVDR และกองทุนที่ลงทุนตาม MSCI อีกวานนี้ (14 ธ.ค.) ซึ่งเป็นปัจจัยกดดันราคาจึงแนะนำเริ่มสะสมหุ้นหลังวันที่ 14 ธ.ค. และเรายังคงเป็น Top pick อันดับ 2 ที่ TP16F 208 บาท/หุ้น